8. a (16. 4.2020), 8. b (16. 4. 2020), 8. c (14. 4. 2020), Glasbena umetnost

Romantika, ponavljanje in utrjevanje

V nalogi iz prejšnjega tedna si se že srečal/a z značilnim slogom ustvarjanja za ta umetniški stil.

Še enkrat preberi predstavitev romantičnega stila v učbeniku (26-28). Razmisli in odgovori.

Kateri razred je prevladoval v družbenem življenju\_\_\_\_\_\_\_\_\_\_\_\_\_\_\_, kateri družbeni red\_\_\_\_\_\_\_\_\_.

Na kratko opiši idejo, poimenuj to gibanje, v sredini 19. stoletja (1848!).

Zapiši (po tvoje) najpomembnejše značilnosti romantičnega umetniškega sloga.

Ali stopajo v tem času umetnosti nenehno skupaj?

Glasbene oblike iz klasicizma skladatelji nadgradijo, razširijo. Kot nove oblike štejemo: prekomponirana opera, prekomponiran samospev, miniatura, simfonična pesnitev.

Naj je glasba virtuozna, zamaknjena ali dramatična, skladatelji z uvajanjem novosti in posebnosti želijo ujeti neponovljivo razpoloženje, izpoved.

Poteze romantičnega sloga, glasbena sredstva (elementi):

-taktovski načini se pogosto menjajo, uveljavljajo se nepravilne mere,

-ritem je nemiren, se drobi (kvintole,septole…) včasih poln sinkop,

-dinamika je v ostrih nasprotjih ali v brezštevilnih odtenkih,

-tempo je podrobno, z besedami opisan,

-melodija izstopa, je spevna, poteka v lokih, valovih (skladatelji dodajo artikulacijo),

-harmonija podpira melodijo pri posredovanju razpoloženja, skladatelji uporabljajo nonakorde, druge

sestavljene akorde; dur in mol si nista več tako nasprotna, skladatelji uporabljajo drugačne lestvice: pentatonika, celotonska lestvica, ljudske lestvice, moduse…,

-zvočna barva postaja vse bolj pomembna: harmonske barve, instrumentalne barve.

Razvoj in razni izumi vplivajo tudi na tehnične izboljšave pri glasbilih (pihala, trobila, klavir, orgle…) in na pojav novih (saksofon, drugi različki obstoječih glasbil-tuba).

V tem poprazničnem času nas gotovo nagovori skladba M .P. Musorgskega. Zamisli se, skladbo poimenuj, dodaj svoj naslov. Poslušaj oba primera, razmišljaj o romantiki.

<https://www.youtube.com/watch?v=QsG0yoS_fus>

<https://www.youtube.com/watch?v=nAtAvF2cepg>